Legal Document

Category: 76

Text:
37α. ΝΟΜΟΘΕΤ. ΔΙΑΤΑΓΜΑ υπ’ αριθ. 42 της 14/15 Μαΐου 1941 (ΦΕΚ Α΄ 165) Περί εφαρμογής των διατάξεων του Α.Ν. 2775/1941 «περί εκτελέσεως κατά την διάρκειαν του πολέμου έργων οδοποιΐας κλπ.» δια την αποκατάστασιν των εκ του πολέμου ζημιών κλπ. Άρθρ.1.-Δια την αποκατάστασιν των εκ του πολέμου ζημιών και καταστροφών επί οδών, σιδηροδρόμων, λιμένων, δια την εκτέλεσιν έργων, εργασιών και προμηθειών συναφών τοις ανωτέρω, ή και δια την εκτέλεσιν ετέρων έργων, εργασιών και προμηθειών επειγούσης φύσεως της αρμοδιότητος του Υπουργείου Συγκοινωνίας, εφαρμόζονται αι διατάξεις του Α.Ν. 2775/1941 «περί εκτελέσεως κατά την διάρκειαν του πολέμου έργων οδοποιΐας, σιδηροδρομικών, λιμενικών κλπ.» ως ούτος ετροποποιήθη δια του Α.Ν. 2865/1941. Άρθρ.2.-Αι κατά το προηγούμενον άρθρον αναγραφόμεναι πιστώσεις εις τον προϋπολογισμόν των δαπανών του Κράτους δι’ εκτέλεσιν έργων οδοποιΐας αναγράφονται αντιστοίχως και εις τον προϋπολογισμόν του Ταμείου Εθνικής Οδοποιΐας παρ’ ου εκτελούνται τα σχετικά έργα. Άρθρ.3.-Αι διατάξεις του άρθρου μόνου του Α.Ν. 2865/1941 «περί αντικαταστάσεως του άρθρ. 2 του Α.Ν. 2775/1941» έχουσιν εφαρμογήν και επί της συντηρήσεως των εθνικών οδών. Άρθρ.4.-Η ισχύς του παρόντος Ν.Δ/τος ανατρέχει από της 29 Απρ. 1941. Εκυρώθη εξ υπαρχής διατηρηθέν εν ισχύϊ δια της υπ’ αριθ. 306/1946 πράξ. Υπουργ. Συμβουλίου